http___lonewolf.com.hr_2017_05_22_pirati-s-kariba-prokletstvo-crnog-bisera-moji-najdrazi-filmovi__1.xml
1.1 2.1 2.2 3.1 4.1 5.1 6.1
Featured: Pirates of the Caribbean: The Curse of the Black Pearl Blacksmith Will Turner teams up with eccentric pirate "Captain" Jack Sparrow to save his love, the governor's daughter, from Jack's former pirate allies, who are now undead. Director: Gore Verbinski Writers: Ted Elliott (screen story), Terry Rossio (screen story),Stars: Johnny Depp, Geoffrey Rush, Orlando Bloom 1569 days ago Promotion: Awake A short film created by Danny Blackstock, Glen Cheng, Stephanie Bourgeois, and Melinda ...
1.1 2.1 3.1 4.1 5.1 6.1 7.1 7.2 8.1 8.2 8.3 8.4 8.5 9.1 9.2 9.3 9.4 9.5 9.6 9.7 10.1 10.2 10.3 10.4 11.1 11.2 12.1 12.2
Prvi Pirati s Kariba su donijeli savršenu kombinaciju akcije, avanture i humora, a Deppov neuobičajeni pirat Jack Sparrow je postao jedan od kultnih filmskih likova Naziv originala: Pirates of the Caribbean: The Curse of the Black Pearl Uloge: Johnny Depp, Geoffrey Rush, Orlando Bloom, Keira Knightley, Jack Davenport, Jonathan Pryce, Zoe Saldana Redatelj: Gore Verbinski Trajanje: 122 minute Datum premijere: 28. kolovoz 2003. Trebao je to biti još jedan od onih filmova kojima Disney pokušava iscijediti svaki mogući novčić iz nekog svog proizvoda, ali iz kina sam izašao zabavljeniji nego ikada – do dan danas prvi Pirati s Kariba su ostali film uz koji sam se najviše zabavio, i nikad neću zaboraviti taj dan kada sam s ogromnim osmijehom izašao iz Slobode, tada jedinog dubrovačkog kina. A kako nam u kina u četvrtak stiže već peti nastavak evo mi potrebnog opravdanja da napišem par riječi o filmu koji me svaki put iz nova oduševi kad ga pogledam. Pogonjeni Johnnyje Deppom u jednoj od svojih ako ne najboljih onda najuspješnijih uloga karijere, Pirati s Kariba: Prokletstvo crnog bisera su bili iznenađujući hit 2003. godine koji je na svjetskom tržištu zaradio 654 milijuna dolara. Upravo je Depp, koji je za svoju izvedbu kapetana Jacka Sparrowa nagrađen Zlatnim globusom i nominacijom za Oscara, jedan od najvećih razloga uspjeha filma. Depp, koji je smatrao da su pirati bili tadašnja verzija rock zvijezda, je na vlastitu inicijativu Sparrowu dao danas prepoznatljive pokrete i izgled inspiriran Keithom Richardsom, iako su producenti zbunjeni ne znajući je li Deppova namjera da njegov lik bude pijanac ili gay. Vjera u Deppovu prosudbu se pokazala dobrom odlukom te je Jack Sparrow danas jedan od kultnih filmskih likova. Uostalom, Depp je uvijek najbolji bio kada je na sebi nosio šminku… Iako Depp bez sumnje dominira filmom, dovoljno prostora ostaje i za ostale. Will Turner, u čijoj ulozi je Orlando Bloom, nije po ničemu originalan niti toliko zanimljiv kao najbolji filmski pirat svih vremena, dapače – uloge mladića dobrog srca iz donjeg staleža koji se zaljubi u djevojku van njegove klase su prilično česta pojava, ali Bloom se u njoj snašao kao riba u vodi a zahvaljujući izuzetnoj kemiji s Deppom svaka zajednička scena, pogotovo u prvoj polovici filma je pravi užitak za gledanje. Keira Knightley, tj. Elizabeth Swann, možda ne izgleda kao tipična zavodnica, ali baš zbog toga je njezina romantična povezanost s mladim Turnerom izgleda realnije. Dodajmo i malu dozu drskosti, ali ne preveliku, i imamo lik kojeg je tako lako voljeti. Glavnu glumačku ekipu zaokružuje izuzetni Geoffrey Rush čijeg bi kapetana Hectora Barbossu vjerojatno nacrtali kada bi vam netko dao zadatak da nacrtate pirata – osim što bi možda dodali povez i drvenu nogu. Barbossa je jednostavan i podmukao pirat kojemu je jedini cilj skinuti prokletstvo, a Rush svojom izvedbom prati Deppovu. Prokletstvo crnog bisera osvaja svojom ležernošću a redatelj Gore Verbinski gledatelja od prvih scena pa do samog kraja vodi putem prepunim zabave. Mačevanja, hodanje po dasci, bjegovi iz zatvora, pomorske bitke, napadi na utvrde, skriveno blago, kosturi – tijekom svih 143 minute filma gledatelja očekuje adrenalinska rollercoaster vožnja kroz scene baš u stilu istoimene zabavne atrakcije u Disneylandu, koja je uostalom i poslužila kao inspiracija za film. U stilu Indiane Jonesa Pirati s Kariba donose savršenu kombinaciju akcije i humora koji je ovdje čak u većim količinama što uključuje i puno neozbiljnije likove. Radnja, koje je u količini dovoljnoj za dva filma, je jednostavna što je idealno za ovakve filmove koji se oslanjaju najviše na zabavu i osebujne likove, a specijalni efekti, koji su u to vrijeme bili nešto neviđeno, se odlično drže još i danas. Hodajući točno po sredini daske, Prokletstvo crnog bisera u niti jednom trenutku ne prelazi granicu koja bi ga nepovratno odvela u fantasy žanr, jer osim scene u kojoj Keira Knightley konačno otkriva tko su točno njezini otmičari film mudro plovi avanturističkim žanrom omiljenim masama. I baš zato se prvi Pirati smatraju najboljim filmom u franšizi, jer su točno su ono što su i trebali biti – poletna akcijsko avanturistička komedija koja nudi pregršt akcije i humora, i koja, što je najvažnije, sebe takvom i shvaća pa i ne pokušava biti preozbiljan film koji ne bi postigao ovakav efekt. Prokletstvo crnog bisera je film koji je pokrenuo franšizu, i iako je financijski najneuspješniji od do sada četiri prikazana filma, većina će se složiti da je najbolji. Kao jedan od onih filma koji gledatelja zabavlja pri svakom novom gledanju, Johnny Depp i društvo su idealan izbor za one dane kada je sve što vam treba – malo zabave.Avantura, Geoffrey Rush, Gore Verbinski, Jack Davenport, Johnny Depp, Jonathan Pryce, Keira Knightley, Moji najdraži filmovi, Orlando Bloom, Pirati s Kariba, Zoe Saldana